Diari Oficial de la Generalitat Valenciana


Sumari del DOGV 9886, del 05-07-2024 (2024/6564)

Extracte de la Resolució de 27 de juny de 2024, del vicerector d'Innovació, Transferència i Divulgació Científica de la Universitat Jaume I de Castelló, per la que es convoca l'onzena edició dels premis 5UCV STARTUP en l'UJI.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6564


Data del document
:   27-06-2024

Organisme emissor
:   Universitat Jaume I

Tipus de document
:   Extracte

Extracte de la Resolució de 27 de juny de 2024, del vicerector d'Innovació, Transferència i Divulgació Científica de la Universitat Jaume I de Castelló, per la que es convoca l'onzena edició dels premis 5UCV STARTUP en l'UJI. [2024/6564]  
BDNS (identif.):772163  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/772163)  
  
Primer. Beneficiaris  
a) Categoria STARTUP:  
Pot participar en aquesta categoria qualsevol microempresa i/o pime que tinga la seu social a la Comunitat Valenciana, amb activitat comercial i una antiguitat màxima de tres anys respecte a la data límit de presentació de la documentació al concurs, en la qual almenys un dels socis o sòcies fundadors siga estudiantat en el curs acadèmic 2023-2024 o titulat o titulada de l'UJI.  
S'hi poden presentar empreses amb forma societària mercantil, així com empresaris i empresàries individuals.  
Es defineix microempresa i/o pime amb forma societària conforme a la definició recollida en l'annex I del Reglament de la Comissió Europea núm. 880/2008, de 6 d'agost. En queden excloses: associacions, fundacions, administracions públiques i, en general, les entitats sense ànim de lucre.  
Els guanyadors i guanyadores d'anteriors edicions del concurs poden presentar-se sempre que ho facen amb propostes d'idees diferents de les presentades anteriorment o participen en una categoria diferent de la qual es van presentar anteriorment.  
b) Categoria júnior:  
S'hi pot participar de manera individual o col·lectiva. Pot participar en aquesta categoria qualsevol emprenedor o emprenedora amb un projecte empresarial que encara no estiga constituït com a empresa (ni en forma societària mercantil ni empresari o empresària individual), sempre que almenys una de les persones integrants de l'equip que el presente siga estudiantat en el curs acadèmic 2023-2024 o titulat o titulada de l'UJI.  
Els guanyadors i guanyadores d'anteriors edicions del concurs poden presentar-se sempre que ho facen amb propostes d'idees diferents de les presentades anteriorment o participen en una categoria diferent de la qual es van presentar anteriorment.  
  
Segon. Finalitat  
La Universitat Jaume I, per mitjà de la Càtedra INCREA d'Innovació, Creativitat i Aprenentatge dependent del Vicerectorat d'Innovació, Transferència i Divulgació Científica de l'UJI organitza el present concurs per a impulsar l'emprenedoria dels titulats i titulades i de l'estudiantat de l'UJI.  
  
Aquesta activitat s'emmarca en el programa Campus 5UCV de l'Emprenedoria Innovadora i Sostenible que es desenvolupa en conjunt entre les cinc universitats públiques valencianes, i que forma part del projecte presentat a la convocatòria d'ajudes dirigides a fomentar l'ecosistema d'emprenedoria de la Comunitat Valenciana de la Conselleria d'Innovació, Indústria, Comerç i Turisme.  
Aquesta convocatòria va dirigida a seleccionar i premiar les millors candidatures de la Universitat Jaume I, les quals en una fase posterior optaran als premis del concurs 5UCV STARTUP, l'objectiu del qual és reconèixer les millors iniciatives emprenedores i trajectòries empresarials de triple impacte d'entre totes les propostes presentades per les cinc universitats públiques valencianes.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 3.500,00 €.  
  
Cinquè. Termini de presentació de sol·licituds  
Deu dies hàbils a comptar des de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
Castelló de la Plana, 27 de juny de 2024. El vicerector d'Innovació, Transferència i Divulgació Científica (p. d. R 24.05.2022; DOGV 9349, 27.05.2022): David Cabedo Semper.